da da en da da da da en ca nl da da da da en da nl da da da en da da da da da da da da da da nb sv nb da en da en da da da da da da en da da da da da da da da da da da da en da da da da da da da da da eo da da da da da da da da da da da da da da da da da da da da da da en da en da da da da da nb da da da da da da da da da da da da da da da da da da da da da da da fr da da da da da da da da da da da en da da da da da da de da da da da da da da da da da da da da da da da da da en da da da da da en da da da da en da da da da fr da de da da da da da da da da en nn da nb da nb en en da da da da da da da da da da nl da en da da da da da en da da da da nl da en en ceb da da da da nb da pt da da da da da zh da da da da da da da da da da da da de da da da da da de sv da da da da da da da da da es es es da da en tr ru es en da da da da da da da da da da nb nb da sv de de en en da nl en da da da da pl sv da li de en en fr en da sv en da da
“Giv den videre” – Wikipedia er et holdspil – Vær modig | Wikimedia Danmark
Wikimedia Danmark er den danske støtteforening for Wikimedia Foundation
Du undrer dig måske lidt over hvor man får inspirationen til at skabe indhold på den danske Wikipedia fra, så derfor vil jeg give et eksempel på hvordan det typisk sker for mig.
I dette tilfælde var det Christian Dalager der satte mig i gang med dette Tweet.
— Kim Bach (@kim_bach) August 28, 2014
I denne artikel gennemgår jeg de trin, jeg typisk går igennem når jeg står overfor dette scenarie, den er måske ikke egnet for nye brugere, men jeg kommer gennem alle grundbegreberne.
Hvis jeg nu har skræmt dig væk, så læs lige konklusionen før du hopper videre :-). Du kan også hoppe til ps. Nyt fra klyngen
Hvis du er modig og nysgerrig så hop herhen
Hop direkte til begyndelsen – Det startede med et tweet – for de nysgerrige og modige
Hop til “trin-for-trin” vejledning – for de modige
Hvis du er ny bruger, så læs det hele, eller hop direkte til Indledningen
På dansk Wikipedia findes der også en rigtig god og meget overskuelig vejledning, den passer måske bedre til dig.
Wikipedias guide anbefaler dig også at starte med at redigere artikler før du opretter nye, det er fornuftigt da det grundlæggende “VVS-arbejde” i forbindelse med oprettelse af en artikel allerede er udført, og da det ikke er helt ukompliceret, som denne artikel med al (u)-ønskelig (u)-tydelighed demonstrerer :-).
Ellers kan jeg kun opfordre dig til at prøve det, for et af Wikipedias kredoer er
Be bold – vær modig
Spillet starter NU! “Kavalariet” står på sidelinjen!
Du har – er ikke – bolden (pun(t) intended)!
Indledning – mest for nye brugere
“Mélée ASM Clermont Auvergne-SC Albi” by Zegreg63 – Eget arbejde. Licensed under CC BY-SA 3.0 via Wikimedia Commons
Den danske Wikipedia-artikel om Scrum finder jeg i øvrigt bruger metaforen forkert, og oversætter det direkte til skæmydsler i stedet for klynge, en hel del gik tabt i oversættelsen, og det er noget jeg vil kigge på.
Nedenfor er forklaringen af begrebet rugby-klynge fra dansk Wikipedia
Hvis spillet af den ene eller anden mindre årsag har været stoppet, sættes det i gang igen ved hjælp af en klynge.
En klynge skabes af 8 spillere spillerne fra 1 til 8, fra hvert hold der sammen skaber en tunnel, hvor bolden rulles ind i, herefter skubbes bolden bagud til spiller nr. 8, som skal afgøre om der er fremdrift nok i klyngen til, at beholde bolden i klyngen eller om han skal tage den ud og kaste den til en af kædespillerne, der så kan løbe den op ad banen.
På Wikipedia kan der være tusindvis af spillere, og det gør naturligvis klyngen kaotisk, og gør det nogle gange svært at løbe bolden i mål, så derfor kan det være en idé at finde en mindre klynge, det kan f.eks. være i form af en Wikipedia-mentor.
Det hjælper jo heller ikke at banen ikke er kridtet helt præcist op, så det hele virker overvældende for en ny bruger.
Hvis du er ny bruger, så er det også en god idé at studere afsnittet for nye brugere på Skribentforsiden på dansk Wikipedia.
Du behøver ikke at følge alle de trin jeg gør, og hvis du har mod på det, kan du måske med fordel gå direkte til afsnittet Giv den videre III – dansk Wikipedia
Jeg klar over det kan virke voldsomt, så jeg håber ikke jeg skræmmer dig væk. Hvis det er tilfældet så hop lige til konklusionen før du hopper videre 😉
Det er ikke let for en ny bruger, men hvis du følger denne vejledning, eller Wikipedias egen, så bør du herefter være i stand til at bidrage til dansk Wikipedia, og det i en høj kvalitet.
Når du bidrager skal du , naturligvis, også være ansvarlig, og huske at bruge Forhåndsvisningsfunktionen mange gange før du trykker Gem side. Alternativt kan du anvende dansk Wikipedias Sandkasse hvor du frit kan boltre dig indtil du føler dig tryg.
Husk også at sandkassen bliver “tømt” ofte.
Så hvis du har skrevet nogle guldkorn, så husk lige at gemme dem i et lokalt dokument også, selv om dine sandkasseslotte stadig er tilgængelig i sandkassens historik.
Alt hvad du skriver på Wikipedia bliver gemt, og det bliver gamle versioner af artikler også. Det betyder at dine rettelser kan blive tilbageført, så det gør ikke så meget hvis du laver fejl, men du skal naturligvis heller ikke spilde administratorene på dansk Wikipedias tid
Husk også at det du bidrager med skal:
Have relevans for et leksikon
Du skal skrive ud fra et neutralt sysnpunkt (engelsk: NPOV – Neutral Point-Of-View)
Emnet skal være notabelt. Det er en længere diskussion hvad der er det, og det kan virke urimeligt, men reglerne er egentlig meget klare
Skriv ikke biografier og artikler om personer, virksomheder og organisationer du er tæt tilknyttet, enten som medarbejder eller nærtstående familiemedlem eller ven. Det er bla. fordi neutraliteten så kan være svær at bevare
Sidst men ikke mindst, kilder, kilder og kilder, tredie-parts er bedst
Der er meget, meget mere om det på dansk Wikipedias skribentforside.
Opret en konto på dansk Wikipedia
Jeg antager at du allerede har en konto på dansk Wikipedia, og er logget på, men du kan godt bidrage til dansk Wikipedia uden at have en konto.
En af de væsentligeste grunde til det er en god idé at have en konto, er at det så bliver muligt for wikipedia-fællesskabet, også kendt som wikipedianerne, at hjælpe dig, bla. fordi du så har en såkaldt brugerdiskussionsside.
Du får også en såkaldt brugerside, den kan du evt. bruge til at præsentere dig selv, men det er ikke et krav.
Opret en konto nu
Giv den videre – trin for trin
Når jeg opretter en artikel på dansk Wikipedia, går jeg gennem en række trin.
Det er ikke nødvendigt at gennemføre alle trinnene, der er mere tale om en huskeliste, og det er sådan jeg arbejder, det er ikke sikkert det passer til dig.
Find først ud af hvad artiklen skal hedde på dansk, f.eks. ved at bruge Wiktionary, Google translate eller at søge på nettet. Det kan være meget udfordrende, specielt hvis man ikke kender emnet i forvejen
Påbegynd oprettelse af artiklen på dansk Wikipedia ved at tilgå http://da.wikipedia.org/wiki/Navnet_på_artiklen, alternativt kan du bruge dansk Wikipedias sandkasse
Indsæt fornuftigt eksempel på en ny artikel, f.eks. sat op med brug af kommentarer, så den følger dansk Wikipedias stilmanual
Find en relevant stub-skabelon fra oversigten over stub-skabeloner
Indsæt navnet på stub-skabelonen i artiklen omgivet af {{}}, f.eks. {{navnet_på_stub_skabelonen}}
Udfyld indledningen, evt. ved at oversætte fra et af de sprog artiklen allerede findes på
Oversæt evt. billed- og artikelhenvisninger til dansk
Indsæt kategorier, evt. ved at oversætte fra et af de sprog artiklen allerede findes på. Det kan også være udfordrende, igen specielt hvis man ikke kender emnet i forvejen
Opsummér dine redgeringer, f.eks. Oprettede artiklen ved at oversætte fra xyz Wikipedia
Hvis du er tilfreds, så gem siden ved at trykke på Gem side knappen
Opret referencer til den danske artikel på Wikidata
Undervejs er det god stil også at bidrage til Wiktionary, Google Translate og andre steder hvis der manglede information.
Det startede med at jeg så et tweet fra Christian Dalager, der viste rigtig god stil, og donerede penge til Wikipedia, eller rettere Wikimedia Foundation, organisationen der bla. driver Wikipedia.
Mit spørgsmål er så om vi ikke kunne gøre det lidt bedre? Christian er ydmyg…
@dalager fedt, og lav en “rigtig” donation ved at klikke her https://t.co/Ijwb5suAMd 😉
— Kim Bach (@kim_bach) August 28, 2014
@dalager okeys, så ringer jeg til “kavalariet”, hav en god dag 🙂
— Kim Bach (@kim_bach) August 28, 2014
Bolden var givet op, banen skulle kridtes op, rollerne vælges.
Så jeg tilkaldte “kavalariet” i dette tilfælde mig selv
Som dansk wikipedianer og selverklæret “mentor på dansk Wikipedia“, er jeg en del af “kavaleriet”, en der hjælper andre på Wikipedia.
Så først undersøgte jeg om den danske Wikipedia har en artikel om emnet “Haplodiploidy“?
Det gjorde jeg ved først at åbne den engelske artikel, og kigge i venstre-menuen under “Languages”.
Haplodiploidy – Engelsk Wikipedia
Det var ikke tilfældet, så jeg ønsker derfor at oprette en dansk artikel, der leder os til den første, og måske en af de største, udfordring(er).
Hvad er “barnets” navn?
Først skal jeg finde ud af hvad artiklen skal hedde på dansk, det giver ofte sig selv, specielt hvis det er en hel ny artikel der ikke findes på et andet sprog.
I dette tilfælde skal artiklen dog næppe hedder Haplodiploidy, det lyder for engelsk, så det kræver “lidt” forskning
Der findes heller ikke artikler på svensk og norsk, det plejer ellers at være den korteste vej for mig når jeg søger inspiration til at oprette artikler på den danske Wikipedia.
Tilgengæld er der en artikel på tysk, og den hedder “haplodiploide”, så det er et kvalificeret gæt at den danske artikel skal hedde det samme.
Nyt fra klyngen: det viste sig at være et tillægsord, så en anden “kavalarist” flyttede artiklen til “haplodiploidi”, der er navneordet.
Wiktionary giver ikke noget resultat.
Wiktionary er nok et mere ukendt Wikimedia Foundation projekt, der efter samme principper som Wikipedia, har som mål at opbygge en ordbog.
Citat fra forsiden for dansk Wiktionary:
Målet er at beskrive alle ord fra alle sprog, med definition og beskrivelser på dansk.
Google Translate giver heller ikke noget resultat, så “jeg spørger lige maskinen”, Google søgning: Haplodiploide, der var desværre intet held på side 1 af søgeresultaterne, og jeg skulle helt frem til side 4 i søgeresultaterne, før der er noget der ser lovende ud.
Sociale insekter – Biologisk Institut – Københavns Universitet
Nederest i artiklen er der dette afsnit:
Hvorfor danner nogle insekter samfund – Haplodiploide
Nu er jeg ret sikker på at artiklen skal hedde Haplodiploide
Giv den videre I – (fransk) Wiktionary (Kan springes over)
Hop til næste afsnit – Google Translate
Første trin er at fortælle om det danske navn for begrebet til Wiktionary.
Wikitionary er et godt værktøj i forbindelse med oversættelser, men der findes kun en artikel på fransk om emnet, så jeg starter med at bidrage med en oversættelse fra fransk til dansk.
Bidrag en oversættelse til fransk Wiktionary
Tryk på “Ajouter” og “”Enregistrer les modifications”
Gem rettelserne på fransk Wiktionary
Der manglede også en oversættelse fra fransk til engelsk, så den fik jeg også med.
Oversættelse fra fransk til dansk og engelsk
Som det fremgår er der også oprettet henvisninger til dansk og engelsk Wiktionary, men de er “røde”, dvs. at de mangler.
Det vender jeg tilbage til i en senere artikel, for disse artikler skal jeg naturligvis også give videre, men nu er der da en chance for at man, indenfor en overskuelig fremtid, ikke skal gå til side 4 i søgeresultaterne, for at finde det danske ord for haplodiploidy.
Det var i øvrigt mit første bidrag til fransk Wiktionary :-).
En fransk wikipedianer har allerede rettet artiklen, da jeg tilsyneladende havde anvendt en flertalsform
Giv den videre II – Google translate (Kan springes over)
Hop til næste afsnit – dansk Wikipedia
Jeg er flink, og fortæller også om oversættelsen til Google translate.
Det gjorde jeg ved at klikke oå det foreslåede ord, og vælge Improve this translation, og så foreslå Haplodiploide.
Haplodiploide – Contribute to Google Translate
Giv den videre III – dansk Wikipedia
Nu er vi så kommet til kernen, nemlig oprettelse af artiklen på dansk Wikipedia.
Der er en del trin, og gennemgangen bliver lang, men jeg håber at du holder ud, for når du er igennem har du fået udført det VVS-arbejde der altid skal udføres i forbindelse med oprettelse af en artikel på dansk Wikipedia.
Første trin er at oprette en såkaldt “stub”-artikel. En “stub”-artikel er betegnelsen for en Wikipedia-artikel der kun er påbegyndt.
Oprettelse af en ny artikel på dansk Wikipedia er let, indtast blot den fremtidige Internet-adresse for artiklen, det teknisk kaldes en URL, og der vises en redigeringsformular:
https://da.wikipedia.org/wiki/Navnet_på_den_artikel_du_vil_oprette, så i dette tilfælde i dette tilfælde bruger vi
Opret side på dansk Wikipedia – trin 1
Tryk på Opret siden, og der vises en indtastnings formular:
Opretter side på dansk Wikipedia – trin 2
Her er det måske mange står af, for hvad skal man dog skrive?
Hop til næste afsnit – skriv løs
Som sagt vil jeg starte med at lave en “stub”-artikel, det gør man ved at indsætte en “stub”-skabelon i artiklen.
Skabeloner er en af de vigtige funktioner i Wikipedia, som det er vigtigt at man forstår.
Groft sagt kan man sige at en skabelon er en specielt formateret Wikipedia-artikel som let kan genbruges.
I den såkaldte wikikode, som jeg har anvendt til at skrive artiklen i dette eksempel, angiver man en skabelon med specialtegene {{}}, altså dobbelt “Tuborg”-paranteser (Engelsk: curly braces).
Der findes andre, og mere moderne metoder, når man skal bidrage til Wikipedia, det dækker jeg i konklusionen (pssst Visual Editor ;-)).
I midten skriver man navnet på den skabelon man ønsker at anvende, jeg giver mig altså til at lede efter en relevant skabelon.
Første trin er at gå til oversigtssiden for stub-skabeloner på dansk Wikipeida https://da.wikipedia.org/wiki/Kategori:Wikipedia_stubskabeloner
Som det fremgår er der et væld af dem, men Skabelon:biologistub lyder lovende.
Stub-skabelonoversigten på dansk Wikipedia
Skabelonen ser sådan ud:
Biologistub på dansk Wikipedia
Nu indsætter jeg den i min tomme-artikel ved at indsætte teksten:
Herefter trykker jeg på knappen Forhåndsvisning for at få resultatet at se.
Forhåndsvisning af artikel med biologistub
Som det fremgår bliver skabelonen nu vist.
Nu skal vi så til at skrive selve teksten.
Du har nok bemærket at Wikipedia-artikler er struktureret på en bestemt måde, det kan du læse detaljeret om på skribentforsiden på Wikipedia, og der er en lang forklaring på siden med “stilmanualen” i afsnittet om “Artiklens opbygning“.
Det er ikke sikkert at din artikel passer til denne struktur, så fortvivl ikke og lav det på en anden måde, men det kan måske være meget godt at have i baghovedet.
Overordnet retningslinje for opbygningen af danske Wikipedia-artikler
Jeg klargør artiklen med afsnittene fra “stilmanualen”, ved at indsætte nogle kommentarer, dem markerer man med standard HTML-koden for en kommentar
Dette indsætter jeg i min artikel, og flytter min stub-skabelon henvisning til det korrekte afsnit, som er “Øvrige skabeloner”.
Bemærk i øvrigt at nogle af linjerne er markeret med to lighedstegn, det indikerer at de er underafsnit i Wikipedia-artiklen som kan medtages i en indholdsfortegnelse.
Wikipedia danner automatisk en indholdsfortegnelse med afsnitsnummerering for dig.
Hvergang med tilføjer et lighedstegn, indikerer det et nyt underniveau i dispositionen/indholdsfortegnelsen, f.eks.
== Niveau 1 == tekst for niveau 1 === Niveau 1.1 === tekst for niveau 1.1 === Niveau 1.2 === tekst for niveau 1.1 ==== Niveau 1.2.1 ==== tekst for niveau 1.1 === Niveau 1.3 === tekst for niveau 1.1 == Niveau 2 ==
I Wikipedia-artikler anvender man ikke niveau et, indikeret med et enkelt lighedstegn.
Artiklen ser nu sådan ud:
Forhåndsvisning af artikel med biologistub og hovedafsnit
Som det fremgår vises kommentarlinierne ikke, de er der kun for at fastholde standardstrukturen for en artikel, og kan tjener som en huskeliste.
TIP: Når man opretter en artikel på dansk Wikipedia, kan det ofte være en god idé at starte fra bunden, i stedet for at oversætte fra et andet sprog, da artikler på andre sprog sjældent indeholder oplysninger om danske forhold, og sjældent henviser til danske kilder.
Da jeg ikke er biolog eller har viden på feltet, så vil jeg prøve at tage udgangspunkt i en af de artikler der allerede findes.
Af sprog jeg behersker til en vis grad, er der artikler på “tysk“, “engelsk”, “fransk” og “forenklet engelsk“.
Artiklen på “forenklet engelsk” ser ud til at være et godt udgangspunkt for en stub-artikel om emnet.
Haplodiploidy – Forenklet engelsk Wikipedia
Hvis man trykker på fanebadet Change source, vises wikikoden for teksten
Haplodiploidy – Forenklet engelsk Wikipedia – wikikode
Det ser jo umiddelbart kompliceret ud, men hvis fokuserer på de to første afsnit ud, opdager vi at de indeholder mange af de vigtigste elementer der indgår i en Wikipedia-artikel.
Haplodiploidy – Forenklet engelsk Wikipedia – wikikode – detaljer
[[Image:Bees and Wasps.jpg|thumb|Te haplodiploid sex-determination system is typical of wasps, bees and ants.]]
De to startklammer [[ (engelsk: opening brackets), er Wikipedias standardmåde at angive at der er tale om en reference til information på Wikipedia, der er placeret udenfor den aktuelle artikel
Image: betyder at der er tale om en billedreference
Bees and Wasps.jpg er billedets navn på Wikipedia eller Wikimedia Commons. Wikimedia Commons er den billeddatabase der som regel benyttes sammen med Wikipedia. Fordelen er at det fungerer på tværs af de forskellige sprog som Wikipedia findes på
Stregen | (engelsk: pipe), er Wikipedias standardmåde at adskille de enkelte dele af information, det svarer til et felt i en formular eller en tabel
thumb betyder at billedet skal vises som en miniature
Så er der en ny streg, efterfulgt af billedteksten Te haplodiploid sex-determination system is typical of wasps, bees and ants.
Til sidst er der to slutklammer ]] (engelsk: closing brackets), det er Wikipedias standardmåde at angive at en reference er slut
Oversat til dansk står der “vis en miniature af jpg-billedet Bees and Wasps.jpg og giv det billedteksten Te haplodiploid sex-determination system is typical of wasps, bees and ants.
På Wikipedia angiver man noget tekst skal vises som fremhævet (fed) ved at omgive den med tre anførselstegn (engelsk: pings) ”’, i dette tilfælde ”’Hapidipolidy”’
Artikelreferencer angives på samme måde som billedreferencer omgivet af kantede parenteser. I dette eksempel [[sex determination]], når det vises på Wikipedia bliver det ændret til en henvisning, eller et link, til en artikel på Wikipedia der har navnet Sex determination.
En note, fodnote, reference eller kildeangivelse angives på følgende måde i Wikipedia
, er Wikipedias metode til at angive at noten begynder
King R.C; Stansfield W.D. and Mulligan P.K. 2006. ”A dictionary of genetics”. 7th ed, Oxford University Press, p194. ISBN 0-19-530761-5, er detaljerede oplysninger om noten. Der findes skabelon-baserede metoder til at oprette noter, men det bliver belyst i en anden artikel
, er Wikipedias metode til at angive at noten slutter
Noter kan blive vist samlet ved at anvende skabelonen reflist
Som man typisk placerer i afsnittet Noter i artiklen.
Nu kan vi så prøve at oversætte afsnittet, og indsætte det i vores danske artikel
Haplodiploide – dansk Wikipedia – wikikode – første udkast
Det var ganske ligetil, jeg måtte dog søge lidt på nettet, før jeg blev overbevist om at sex determination må hedde kønsdeterminering på dansk, godt hjulpet på vej af den tyske Wikipedia-artikel Geschlechtsdetermination
Nu mangler vi bare at få sat kategorier på. Artiklen på forenkelet engelsk har følgende katgegorier
Kategorien Biological reproduction har en dansk oversættelse, nemlig Formering
Hverken kategorierne Chromosomes eller Hymenoptera har danske artikler, men Kromosomer er et, forhåbentlig, kvalificeret gæt.
Hymenoptera er lidt værre, men det findes en artikel på norsk bokmål Wikipedia, og den hedder Årevinger, det begreb genkender jeg fra den artikel fra Københavns Universitet jeg fandt i begyndelsen, så det er, forhåbentlig også, et kvalificeret gæt på et dansk navn.
Det giver os disse kategorier på dansk, udtrykt i wikikode bliver det
Som vi sætter ind nederst i artiklen, og trykker på forhåndsvisning.
Jeg er efterhånden ved at være tilfreds med artiklen, så jeg beskriver min redigering ved at skrive
Oprettede stub-artiklen ved at oversætte fra Simple English Wikipedia
i feltet Opsummér redigering.
Og trykker på Gem side, og nu er den første version af artiklen på dansk Wikipedia.
Haplodiploide – dansk Wikipedia – første version
Nu troede du måske du var færdig, men der mangler lige en enkelt ting.
Du husker måske Language i venstre menu for artiklen på den engelske Wikipedia hvor dansk manglede.
Listen over sprog henter Wikipedia fra et andet søsterprojekt der hedder Wikidata.
Når man er færdig med en artikel går man til wikidata.org og opretter en artikel for emnet. Det kan gøres på flere måder, en gennem søgning på Wikidata, men man kan også vælge Tilføj links i venstre menuen under Sprog, og så angive enwiki for Engelsk Wikipedia samt artikelnavnet Haplodiploidy.
I det her tilfælde eksisterede der allerede artikler på andre sprog, så vi søger på Haplodiploidy
Haplodiploidy – Wikidata – Bidrag oversættelse
Vi åbner artiklen for Haplodiploidy og bevæger os lidt ned på siden, og finder en liste over alle de eksisterende sprogvarianter.
Haplodiploidy – Wikidata – Bidrag dansk oversættelse
Tryk på Add for at tilføje den danske artikel
Haplodiploidy – Wikidata – Tilføj dansk oversættelse
Vi vender nu tilbage til den engelske artikel, og konstaterer at der nu er en dansk artikel på listen over Languages/Sprog til venstre
Haplodiploidy – engelsk Wikipedia – Languages – Med dansk
Som sagt er det ikke nemt at oprette selv en kort artikel på Wikipedia, og det skal det måske heller ikke være, selv om det virker som et voldsomt apparat at sætte i gang bare for at få oprettet en stub-artikel på to linjer.
Men det handler faktisk lige så meget om teknik, som at sikre at fagudtryk for emner man måske ikke kender så godt, bliver så korrekte som muligt. Det tager tid.
Wikimedia Foundation er dog meget opmærksomme på hvordan man kan lette arbejdsgangene, og jeg forventer store fremskridt på dette punkt, der er f.eks. et seriøst arbejde i gang med at udvikle et værktøj der kan lette oversættelser.
Herudover vil jeg også fremhæve den såkaldte Visual Editor. Visual Editor åbner du når du vælger Redigér fanen for en artikel.
Med Visual Editor kan man arbejde med artiklerne på en måde der minder om moderne tekstbehandling, og ikke med wikikoder/wikitekst, som jeg har anvendt i denne artikel.
Haplodiploide – Redigér fanen
Vi tror på dig – KLAR! – PARAT! LEG!
Har du noget at tilføje, så tryk på redigér-fanen NU! 😉
HT (kipper med hatten) for Mads-Trier Blom (@linedanseren) for inspiration, venskab og støtte, han er også kavalarist dog i et andet regiment.
ps. Nyt fra klyngen
Jeg var modig, og så kom en anden wikipedianer på banen:
30. aug 2014, 16:53‎ Palnatoke (diskussion | bidrag)‎ m . . (922 bytes) (0)‎ . . (Palnatoke flyttede siden Haplodiploide til Haplodiploidi: navneord bedre end tillægsord) (fjern redigering | takkede)
Og som du kan se trykkede jeg tak udfor rettelsen, så den nu fremstår i historikken med markeringen takkede – det er god stil.
Følg historikken for artiklen
Kim Bach har siden 2012 været suppleant til bestyrelsen for Wikimedia Danmark, den danske støtteforening for Wikimedia Foundation. Du kan kontakte ham via. hans brugerside på dansk Wikipedia.
Kim er også en del af Wikipedia-“kavalariet” bedre kendt som Mentorprogrammet, vi står klar til at hjælpe dig
Dette indlæg blev udgivet i "Kavalariet", Avanceret, Begynder, Tip, Wikipedia af Kim Bach. Bogmærk permalinket.
Skriv et svar Annuller svar
Vær med til at markere Open Data Day 2015 i København
Godt Nytår! 2015 byder på Skrivestuer, WikiWednesday, Fotodage og meget mere
60 måder hvorpå du kan vise nye Wikipedia-brugere kærlighed
Sådan deler du mange filer på Wikimedia Commons – mød Te Commonist
I dag er det “Commons'” fødselsdag HURRA HURRA HURRA! – hvordan vil DU fejre dagen? #commonsXdk
AffiliateLabz til Vær med til at markere Open Data Day 2015 i København